O‘ZBEKISTON RESPUBLIKASINING “XIZMAT KO‘RSATGAN SPORT USTOZI” FAXRIY UNVONINI TA’SIS ETISh TO‘G‘RISIDA

O‘zbekiston Respublikasi Oliy Kengashi Rayosati qaror qiladi:
 1. O‘zbekiston Respublikasining “Xizmat ko‘rsatgan sport ustozi” faxriy unvoni ta’sis etilsin.
 2. “Xizmat ko‘rsatgan sport ustozi” faxriy unvoni to‘g‘risidagi nizom hamda ko‘krak nishonining tavsifi tasdiqlansin (ilova qilinmoqda).
 3. Ushbu qaror tasdiq uchun O‘zbekiston Respublikasi Oliy Kengashiga kiritilsin.
 1. “Xizmat ko‘rsatgan sport ustozi” faxriy unvoni Olimpiya va Osiyo sport o‘yinlari, jahon, Osiyo chempionlari, birinchiliklari, “A” toifasidagi boshqa xalqaro munosabatlar, Paraolimpiya o‘yinlari yoki Nogironlar Butunjahon o‘yinlarining chempionlari va sovrindorlariga tayyorlagan, shuningdek O‘zbekiston Respublikasining xalqaro toifadagi 3 nafar sport ustasini tayyorlaganlik uchun trenerlarga, O‘zbekiston Respublikasida fizkultura va tayyorlaganlik uchun trenerlarga, O‘zbekiston Respublikasida fizkultura va sportni rivojlantirishda xizmatlari bo‘lgan va bu sohada kamida 10 yil benuqson ishlagan boshqa shaxslarga beriladi.
 2. “Xizmat ko‘rsatgan sport ustozi” faxriy unvoni O‘zbekiston Respublikasi Vazirlar Mahkamasining taqdimnomasiga binoan O‘zbekiston Respublikasi Prezidenti tomonidan beriladi.
 3. “Xizmat ko‘rsatgan sport ustozi” unvonini berish to‘g‘risidagi iltimosnoma sport jamiyatlari va tashkilotlarining mehnat jamoalari yig‘ilishida muhokama qilinadi, Qoraqalpog‘iston Respublikasi Oliy Kengashi Rayosati yoki Vazirlar Kengashida, viloyatlar va Toshkent shahar hokimlari tomonidan ko‘rib chiqiladi va O‘zbekiston Respublikasi Jismoniy tarbiya va sport davlat qo‘mitasiga taqdim etiladi.
 4. “Xizmat ko‘rsatgan sport ustozi” faxriy unvoni berilgan shaxslarga belgilangan nusxadagi guvohnoma va ko‘krakka taqiladigan nishon topshiriladi.
 5. “Xizmat ko‘rsatgan sport ustozi” guvohnomasi va ko‘krakka taqiladigan nishoni tantanali va keng oshkoralik vaziyatida O‘zbekiston Respublikasi Prezidenti nomidan topshiriladi.
 6. “Xizmat ko‘rsatgan sport ustozi” nishoni ko‘krakning chap tomoniga taqiladi.
 7. “Xizmat ko‘rsatgan sport ustozi” faxriy unvonidan faqatgina O‘zbekiston Respublikasi Prezidenti mahrum etishi mumkin.
 27 X 18 mm hajmda bo‘lgan ko‘krak nishoni neyzilberdan (kumush suvi yuritilgan) tayyorlanadi.
 Nishonning yuqori qismi O‘zbekiston Respublikasi Davlat bayrog‘ining rangli tasviridan iborat.
 Bayroqning quyida lenta tasviri bo‘lib, unda bir satrga “Xizmat ko‘rsatgan sport ustozi” so‘zlari yozilgan.
 Nishonning quyi qismida stadionning uchta yugurish yo‘lkasi sxema tarzda tasvirlangan. Yugurish yo‘lkalarining cheka qismi nishonning quyi qismida yoy shaklidadir.
 Nishonning pastki markaziy qismidan o‘ngga yuqoriga yo‘naltirilib, Davlat bayrog‘ining pastki uchinchi qismiga qadar dafna daraxtining ikkita shoxi joylashgan bo‘lib, ularning uch qismi lenta ostidan o‘tgan.
 Lenta ostida dafna shoxlari oralig‘iga ikki satrga “sport ustozi ” so‘zlari yozilgan.
 Yozuvlar, lenta va yugurish yo‘lkalarining tasviri qabariq.
 Nishonning orqa tomonidan kiyimga burama mahkamlagich bor.